《梅川呈同舟游仲发时中流失舟故云》
宋代·黄大受

投晚钟公渡放船，急流送我转千山。
群犀戏浴江含石，饥雁悲鸣橹下滩。
吟骨欲投鱼腹葬，梦魂那许蝶身闲。
可怜八尺奇男子，不作当年跛足看。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。